Olen siin-seal kuluaarides lobisenud, et vabadussamba sünnist tasuks vändata Miloš Formani "Pritsimeeste balliga" sarnanev naljafilm, aga vist peaks asjale ametliku käigu andma. Filmi süžee oleks väga lihtne. Tillukeses Tšehhi külas seisab klaasivabrik. Kunagi valmistati seal kuulsat Tšehhi kristalli, nüüd pole enam ammu saabunud ühtegi tellimust. Kortsulised klaasimeistrid teevad vabrikuhoovil murelikult suitsu. Kuidas teenida perele elatist? Kas hakata strippariks, minna panka röövima? Miks keegi ometi ei tunne huvi kuulsa Tšehhi klaasi vastu?